Գյուղատնտեսական կյանք

«Գյուղատնտեսական կյանք», խորհրդային շրջանի հայկական գյուղատնտեսական քաղաքականության, Էկոնոմիկայի և տեխնիկայի ամսագիր (սկզբում՝ երկշաբաթաթերթ)։ Հանդիսացել է հողագործության ժողկոմատի, հայջրտնտեսության, հայգյուղկոոպի օրգանը։ Հրատարակվել է 1922-1929 թվականներին, Երևանում։ Խմբագիրներ՝ Ա․ Երզնկյան, Ս․ Շադունց։ 

Անդրադարձել է Խորհրդային Հայաստանում ոռոգման գործի կազմակերպման, անասնապահության զարգացման, առանձին մշակաբույսերի մշակման, վնասատուների դեմ պայքարի խնդիրներին։ 

Զգալի տեղ է հատկացրել գավառների տնտեսության ուսումնասիրությանը, գյուղատնտեսության զարգացման հեռանկարների որոշմանը, գյուղում կատարվող սոցիալ-քաղաքական անցուդարձերին։ 

Հանդեսի նախաձեռնությամբ ստեղծվել է «Գյուղացու գրադարան» մատենաշարը։

Հայկական ԽՍՀ ամսագրեր
Հայկական տնտեսական պարբերականներ
Հայկական հասարակական պարբերականներ
Պարբերականներ այբբենական կարգով